หุ้น,ทองคำสหรัฐปิดร่วง/น้ำมันพุ่ง$2
หุ้นดาวโจนส์ปิดลบ 348.58 จุด ด้านราคาน้ำมันพุ่งขึ้น 2 ดอลลาร์ ขณะที่ทองคำร่วง 21.2 ดอลลาร์
4 มิ.ย. 2565

ดัชนีเฉลี่ยอุตสาหกรรมดาวโจนส์ปิดที่ 32,899.70 จุด ลดลง 348.58 จุด หรือ -1.05%, ดัชนี เอสแอนด์พี 500 ปิดที่ 4,108.54 จุด ลดลง 68.28 จุด หรือ -1.63% และดัชนี แนสแดค ปิดที่ 12,012.73 จุด ลดลง 304.16 จุด หรือ -2.47%กระทรวงแรงงานสหรัฐเปิดเผยในวันที่ 3 มิ.ย.ว่า ตัวเลขการจ้างงานนอกภาคเกษตรเพิ่มขึ้น 390,000 ตำแหน่งในเดือนพ.ค. สูงกว่าที่นักวิเคราะห์คาดการณ์ที่ระดับ 325,000 ตำแหน่ง ส่วนอัตราการว่างงานทรงตัวที่ระดับ 3.6% สูงกว่าที่นักวิเคราะห์คาดการณ์ที่ระดับ 3.5% ทั้งนี้ ข้อมูลการจ้างงานที่แข็งแกร่งเกินคาดทำให้นักลงทุนวิตกเกี่ยวกับการคุมเข้มนโยบายการเงินของเฟด โดยตลาดปรับตัวรับคาดการณ์ที่ว่า เฟดจะปรับขึ้นอัตราดอกเบี้ย 0.50% ในเดือนมิ.ย.และก.ค.สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนก.ค. เพิ่มขึ้น 2 ดอลลาร์ หรือ 1.7% ปิดที่ 118.87 ดอลลาร์/บาร์เรล ส่วนสัญญาน้ำมันดิบเบรนท์ (BRENT) ส่งมอบเดือนส.ค. เพิ่มขึ้น 2.11 ดอลลาร์ หรือ 1.8% ปิดที่ 119.72 ดอลลาร์/บาร์เรล ได้แรงหนุนจากการคาดการณ์ที่ว่าการตัดสินใจของกลุ่มโอเปกที่จะเพิ่มเป้าหมายการผลิตน้ำมันมากกว่าที่วางแผนไว้เล็กน้อยนั้น จะไม่ทำให้มีปริมาณน้ำมันเพิ่มขึ้นมากนักในตลาดโลก และปริมาณน้ำมันอาจจะตึงตัว เนื่องจากแนวโน้มความต้องการใช้น้ำมันเพิ่มขึ้นในจีนหลังเริ่มผ่อนคลายมาตรการควบคุมโรคโควิด-19ราคาทองคำโคเม็กซ์งวดส่งมอบเดือนส.ค. ลดลง 21.2 ดอลลาร์ หรือ 1.13% ปิดที่ 1,850.2 ดอลลาร์/ออนซ์ ซึ่งเป็นการร่วงลงวันเดียวมากที่สุดในรอบราว 3 สัปดาห์